Up-1198/06
Natisni
Opravilna št.:
Up-1198/06
Datum odločitve:
19. 10. 2006
ECLI:
ECLI:SI:USRS:2006:Up.1198.06
Akt:
Ustavna pritožba zoper sodbo Višjega sodišča v Ljubljani št. I Cpg 892/2005 z dne 10. 2. 2006
Izrek:
Ustavna pritožba zoper sodbo Višjega sodišča v Ljubljani št. I Cpg 892/2005 z dne 10. 2. 2006 se zavrže.
Evidenčni stavek:
Ker je ustavna pritožba prepozna, jo je Ustavno sodišče zavrglo. Ker jo je bilo treba zavreči že iz tega razloga, Ustavnemu sodišču ni bilo treba presojati, ali so v obravnavani zadevi izpolnjeni pogoji za izjemno odločanje o ustavni pritožbi pred izčrpanjem izrednih pravnih sredstev po drugem odstavku 51. člena ZUstS, kot je to predlagala pritožnica.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
11. 7. 2006
Vrsta odločitve:
sklep
Vrsta rešitve:
zavrženje
Dokument:
US26585
Dokument v PDF obliki:
Up-1198-06.pdf
116 KB
Prenesite datoteko
Up-1198/06-7
19. 10. 2006
SKLEP
Ustavno sodišče je v postopku za preizkus ustavne pritožbe družbe A., d.o.o., Ž., ki jo zastopa B. B.-B., odvetnica v Z., na seji senata dne 3. oktobra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Višjega sodišča v Ljubljani št. I Cpg 892/2005 z dne 10. 2. 2006 se zavrže.
Obrazložitev
1. Pritožnica vlaga ustavno pritožbo zoper v izreku navedeno sodno odločbo, izdano v gospodarskem sporu zaradi ugotovitve nedopustnosti izvršbe. Ustavnemu sodišču predlaga, naj o njeni ustavni pritožbi odloči pred izčrpanjem pravnih sredstev. Svoj predlog utemeljuje z zatrjevanjem, da bi v primeru nadaljevanja izvršilnega postopka zanjo nastale nepopravljive posledice.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz podatkov, ki jih je Ustavnemu sodišču poslalo Vrhovno sodišče, izhaja, da je bila pritožničinemu pooblaščencu izpodbijana sodba Višjega sodišča vročena dne 7. 3. 2006. Dne 8. 3. 2006 je začel teči 60 dnevni rok, ki se je iztekel dne 8. 5. 2006. Ustavna pritožba, vložena dne 10. 7. 2006, je torej prepozna, zato jo je Ustavno sodišče zavrglo.
3. Ker je bilo ustavno pritožbo treba zavreči že zato, ker je bila vložena prepozno, Ustavnemu sodišču ni bilo treba presojati, ali so v obravnavani zadevi izpolnjeni pogoji za izjemno odločanje o ustavni pritožbi pred izčrpanjem izrednih pravnih sredstev po drugem odstavku 51. člena ZUstS.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS  ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić